Mauricio Rojas

Mauricio José Rojas Mullor (født 28. juni 1950 i Santiago i Chile) er en svensk-chilensk økonom, forfatter og tidligere politiker for Folkpartiet i Sverige. Han er nå bosatt i Spania hvor han er direktør for en høyskole for integrering og internasjonal bistand.

 Bakgrunn og karriere 

Mauricio Rojas kom til Sverige som flyktning i 1974. I Chile hadde han vært med i det kommunistiske partiet og geriljagruppen Movimiento de Izquierda Revolucionaria som kjempet mot diktaturet til Augusto Pinochet. Han var ansatt som universitetslektor i økonomi ved Universitetet i Lund fra 1981 til 1999.

I Sverige endret han etterhvert politisk grunnsyn. Han samarbeidet med Moderata Samlingspartiet, men uten å være medlem og var ansatt som visedirektør og direktør i den markedliberale tankesmia Timbro fra 2000 til 2004.

I 2002 ble han innvalgt i Riksdagen for Folkpartiet, men uten å være medlem i partiet før 2004. Fra 2004 til 2006 var han Folkpartiets talsperson i integrasjonsspørsmål.

I integrasjonsspørsmål ble Rojas ansett for å stå for en kravstillende linje i forhold til innvandrere. Han var også opptatt av forholdet mellom kriminalitet og innvandring og mente at innvandreres overrepresentasjon i kriminalstatistikk ofte hadde sammenheng med kultur.Mauricio Rojas: Kulturarv ligger bakom invandrarnas brottslighet Dagens Nyheter, 12. desember 2005 Sakine Madon: Välfärdsstaten och fackföreningarna bär den största skulden  Newsmill, 5. september 2012Disse synspunktene gjorde ham omstridt i samfunnsdebatten, også innen sitt eget parti. Han ble utsatt for dødstrusler og måtte ha livvakt fra Säpo. Ved valget i 2006 mistet han sin faste plass i Riksdagen, men kom inn som vararepresentant for Lars Leijonborg.

I 2008 oppga han trusler, sjikane i media samt manglende støtte innad i partiet som grunn til at forlot Sverige.P.J. Anders Linder: Vetot och hatet blev för mycket Svenska Dagbladet, 9. november 2008Mauricio Rojas: Drevet mot Gudmundson liknar utmobbningen av mig  Newsmill, 22. august 2011 Han ble direktør for den nystartede høyskolen Escuela de Profesionales de Inmigración y Cooperación (EPIC) i Madrid og er også tilknyttet Universidad Rey Juan Carlos.

 Bøker 

Mauricio Rojas har skrevet en rekke bøker om integring, økonomisk historie i Latin-Amerika, politisk ideologi med mer. Boka Pasión por la libertad handler om hans personlige venn, nobelprisvinner Mario Vargas Llosa som var tilstede da boka ble presentert.Presentación del libro 'Pasión por la libertad. Youtube, hentet 15. august 2012

 Pasión por la libertad. El liberalismo integral de Mario Vargas Llosa. Forord av Esperanza Aguirre. 2011. Gota a Gota Ediciones. ISBN 978-8496729247

 Referanser 

 Eksterne lenker 



 La Biblioteca Virtual de Mauricio Rojas (Blogg)

Kategori:Personer fra Santiago de Chile
Kategori:Svenske forfattere
Kategori:Chilenske forfattere
Kategori:Svenske politikere
Kategori:Svenske økonomer